**V Á L L A L K O Z Á S I S Z E RZŐD É S**

|  |  |
| --- | --- |
| amelyet egyrészről  | Orfalu Községi Önkormányzatszékhely: 9982 Orfalu, Fő út 51. képviselő: Goda Ilona adószám: 15423830-1-18mint ***Megrendelő*** |
|  |  |
| másrészről  | Légrádi Zoltán Krisztián egyéni vállalkozóSzékhely: 9941 Őriszentpéter, Alszer 21.Képviselő: Légrádi Zoltán Krisztiánadószám: bankszámla száma: mint ***Vállalkozó*** |

(a továbbiakban együttes említésük esetén: ***Felek***) kötöttek az alábbi helyen és napon, a lentebb részletezett feltételekkel.

1. **A SZERZŐDÉS TÁRGYA**

Jelen szerződés szerint Megrendelő megrendeli, Vállalkozó pedig elvállalja teljesítését.

1. **A VÁLLALKOZÓ KÖTELEZETTSÉGEI**

Jelen szerződés alapján Vállalkozó vállalja az alábbi feladat teljesítését: Az INTERREG V-A Szlovénia-Magyarország Együttműködési Program 2014-2020 keretében megvalósuló MURA-RABA-TOUR című, SIHU 96-os számú projekt keretében kerti gyalogösvény és lovaglóösvény kialakítása.

**Feladatok:**

Gyalogösvény kialakítása a melléklet digitális térképen feltüntetett nyomvonalon. A kialakítás során szükség szerint kaszálás, bozót eltávolítása, hulladék elszállítása.

Lovaglóösvény kialakítása a melléklet digitális térképen feltüntetetett nyomvonalon. A kialakítás során süllyedékek kaviccsal való feltöltése, ösvény megszilárdítása, a tisztítás - 250 cm magasságig - során keletkezett anyagok (nyesedék, nagyobb kövek, levágott ágak, gallyak) elszállítása.

A vállalkozó vállalja a gyalogösvény és lovaglóösvény karbantartását a projekt 5 éves fenntartási időszakára.

1. **MEGRENDELŐ KÖTELEZETTSÉGEI**

Megrendelő a szerződés aláírásával szavatolja, hogy a szerződésben foglalt Vállalkozói díj rendelkezésére áll és teljesíti a fizetési kötelezettségeit.

Megrendelő a szerződés aláírásakor kapcsolattartó személyt jelöl ki, akinek a munkájáért teljes felelősséggel tartozik.

1. **HATÁRIDŐK**

A szolgáltató teljesítési kötelezettségének határideje: 2019. október 30.

1. **VÁLLALÁSI ÁR**

Megrendelő a feladatok ellátásával kapcsolatos Vállalkozói díjat 650.000 Ft (AAM) azaz **hatszáz-ötvenezer Ft** bruttó összegben határozza meg.

A Megrendelő a szolgáltatásért előleget nem fizet.

A Vállalkozó a hatályos Általános forgalmi adóról szóló törvény szerint állíthat ki és nyújthat be számlákat.

1. **FIZETÉSI FELTÉTELEK**

**1.**

Számla kiállítása az Orfalu Községi Önkormányzat által kiállított teljesítésigazolást követően, a tevékenységek befejezése és elfogadása után lehetséges.

**2.**

A számla kiállítása és kifizetése forintban történik. A szabályosan kiállított számla kifizetése átutalással, a szakmai teljesítési igazolás kiállításának időpontjától számítottan legfeljebb 8 napon belül megtörténik a Vállakozó 59500784-16379545 számlájára. A számlán fel kell tüntetni a következőket:

 ***„INTERREG V-A Szlovénia-Magyarország Együttműködési Program 2014-2020 keretében megvalósuló MURA-RABA-TOUR című, SIHU 96-os számú projekt keretében gyalogösvény és lovaglóösvény kialakítása”***

**3.**

A Megrendelő késedelmes fizetése esetén a Vállalkozó részére kiküldött ajánlatételi felhívás V. pontja szerinti késedelmi kamatot számíthat fel.

**4.**

A szerződő felek rögzítik, hogy a szerződésből adódó jogok és kötelezettségek a teljesítéssel, illetve a vonatkozó számla kiállításával és pénzügyi kiegyenlítésével hatályukat vesztik.

**5.**

E szerződés finanszírozása ***INTERREG V-A Szlovénia-Magyarország Együttműködési Program 2014-2020 keretében megvalósuló MURA-RABA-TOUR című, SIHU 96-os számú projekt*** költségvetése terhére történik.

1. **ÁLTALÁNOS HATÁROZATOK**

**1.**

A Megrendelő írásos hozzájárulása nélkül a Vállalkozó a szerződéstől eltérő tevékenység végzésére és ellenérték felszámítására nem jogosult. Kivételt képeznek azok az esetek, amelyek jogosságát Megrendelő utólag írásban elismeri vagy a szerződés teljesítéséhez szükségesek voltak.

**2.**

A Vállalkozó a munka szakszerű és határidőre történő elvégzéséért, tájékoztatási, figyelmeztetési kötelezettségének betartásáért felelős, ezek elmulasztásából származó hibákért felelősséggel tartozik.

A Vállalkozó folyamatosan köteles írásban a Megrendelőt értesíteni minden olyan körülményről, amely a munka határidőben történő befejezését akadályozza.

**3.**

A szerződés megkötésével és teljesítésével kapcsolatos költségeit mindkét fél maga viseli. A szerződés megváltoztatásához, kiegészítéséhez és bármely más feltételének módosításához mindkét fél által aláírt írásbeli nyilatkozat szükséges. A szóbeli megállapodásokra hivatkozó fél az erre alapozott eljárása következtében esetlegesen őt érő károkat maga viseli.

**4.**

Jelen szerződés csak írásban, tehát kétoldalú jogügylettel, Ptk. szerinti esetben módosítható. Szóbeli módosítás, nyilatkozat, mellék- vagy háttér-megállapodás érvénytelen.

**5.**

A Vállalkozó köteles biztosítani a hét bármely munkanapján - illetve a szerződés teljesítése során felmerülő sürgős esetben ezen kívüli időpontban – a megrendeléssel kapcsolatos egyeztetéseken a megfelelő szintű és felkészültségű képviselő útján részvételét és együttműködését.

**6.**

Felek részéről a projektben a kapcsolattartó személyek a következők:

 **Megrendelő részéről:** Goda Ilona, polgármester

 Tel.: +36 30 250-5214

 **Vállalkozó részéről:** Légrádi Zoltán Krisztián, egyéni vállalkozó,

 Tel.: +36 20 433 3907

**7.**

A Vállalkozó a jelen szerződésből eredő követeléseit harmadik személy javára nem engedményezheti, illetve jogait és kötelezettségeit harmadik személyre nem ruházhatja át.

**8.**

 Megrendelő a feladatok elvégzéséhez szükséges eszközöket és felhasznált tárgyi anyagokat nem biztosít Vállalkozó részére.

**9.**

 A Felek nyilatkozattételre jogosult képviselői:

A Megrendelő részéről: Goda Ilona polgármester

A Vállalkozó részéről: Légrádi Zoltán Krisztián, egyéni vállalkozó

1. **SZERZŐDÉSSZEGÉS**

**1. Vállalkozó szerződésszegése esetén követendő eljárás:**

Amennyiben Vállalkozó kötelezettségeinek határidőben történő teljesítését elmulasztja, vagy a szerződésszegés súlyára tekintettel a szerződés fenntartása a Megrendelőtől nem várható el, úgy Megrendelő jogosult a szerződést felmondani és meghiúsulási kötbérigényét érvényesíteni.

**2. Megrendelő késedelme:**

Megrendelő bármely közbenső intézkedési, nyilatkozattételi kötelezettségével kapcsolatos késedelmének jogkövetkezményeként Felek a Vállalkozó részére nyitva álló teljesítési határidő automatikus meghosszabbítását kötik ki. A teljesítési határidő ilyen esetben főszabályként a Megrendelői késedelem időtartamával egyezik meg. Megrendelői késedelem esetén a Vállalkozó köteles Megrendelővel egyeztetést kezdeményezni és álláspontját közölni Megrendelővel. Felek az egyeztetésekről jegyzőkönyvet vesznek fel, melyet mindkét fél aláír.

**3. Vállalkozó akadályközlési kötelezettsége:**

Amennyiben Vállalkozó valamely részfeladatot saját érdekkörében felmerült okból nem tud ellátni, úgy haladéktalanul köteles az ok feltüntetésével, és a várható késedelem megjelölésével Megrendelőt erről írásban tájékoztatni.

**4. Meghiúsulási kötbér:**

Amennyiben Megrendelő Vállalkozó szerződésszegésére alapítottan megszünteti a szerződést, úgy Vállalkozó köteles a teljes vállalkozási díj 10 %-ának megfelelő mértékű meghiúsulási kötbért fizetni Megrendelő számára. A meghiúsulási kötbér Megrendelő írásbeli bejelentéséről szóló értesítés napját követően válik esedékessé.

1. **SZERZŐDÉS MEGSZŰNÉSE**

**1. Rendes felmondás:**

Jelen szerződést a Felek közös megegyezéssel szüntethetik meg.

**2. Szankciós felmondás:**

Megrendelő jogosult Vállalkozóhoz intézett, tértivevényes levélben szankciós felmondással – a felmondólevélben megjelölt felmondási idővel vagy azonnali hatállyal – felmondani a szerződést és a szerződésszegésből eredő jogait érvényesíteni az alábbi esetekben. Megrendelő szankciós felmondási jogát megalapozó súlyos szerződésszegésnek tekintendő, ha Vállalkozó:

- bármilyen módon megtéveszti a Megrendelőt, vagy valótlan adatot szolgáltat és ez közvetlen vagy közvetett módon súlyosan káros hatással lehet a lényeges szerződéses kötelezettségek teljesítésére,

- jelen szerződésen alapuló kötelezettségeit olyan jelentős mértékben megszegi, hogy ennek következtében Megrendelőnek a további teljesítés nem áll érdekében

**-** a neki felróható mulasztásokon túl bármely szerződéses kötelezettségét vagy azzal kapcsolatos hatályos magyar jogszabályt megszeg, amennyiben az alapvetően befolyásolja a szerződésszerű teljesítést.

**3.** A szerződés felmondása csak írásban érvényes.

**4. Elszámolás:**

Amennyiben a szerződés annak teljes körű teljesítése nélkül szűnik meg, úgy Felek kötelesek az elszámolás érdekében egymással szembeni igényeiket haladéktalanul felmérni és egyeztetést kezdeményezni.

**5. Átadás-átvétel a szerződés megszűnésekor:**

Vállalkozó a szerződés megszűnése esetén köteles Megrendelővel együttműködni a szerződés alapján kifejtett tevékenységével kapcsolatos ügyek átadás-átvétele érdekében.

1. **JOGREND**

A szerződő felek a vitás kérdéseket tárgyalásos úton rendezik, a szerződésben nem szabályozott esetekben a Ptk. rendelkezései az irányadók.

A felek közötti esetleges jogviták eldöntésére a felek kikötik a Szombathelyi Törvényszék kizárólagos illetékességét.

**Orfalu, 2019. október. 11.**

|  |  |
| --- | --- |
| **Megrendelő részéről:** | **Vállalkozó részéről:** |
|  |  |
|  |  |
| **Goda Ilona** | **Légrádi Zoltán Krisztián** |
| **polgármester** | **egyéni vállalkozó** |